Marko Arnautović
Marko Arnautović (1989-yil 19-aprelda tug‘ilgan) - avstriyalik professional futbolchi, A Seriyaning "Bolonya" klubida va Avstriya terma jamoasida hujumchi sifatida o‘ynaydi. Arnautović o‘z faoliyatini vatani Avstriyada, 2006-yilda Gollandiyaning "Twente" klubi bilan shartnoma imzolashdan oldin Vena viloyatining bir qator klublarida yoshlar jamoalarida o‘ynagan. U "De Grolsch Weste" klubida iliq taassurot qoldirdi va 2008-2009-yilgi omadli mavsumidan so‘ng Italiyaning "Inter" klubiga ijara asosida qo‘shildi va u yerda jarohati tufayli bor-yo‘g‘i uchta o‘yinda maydonga tushdi. U 2010-yilning iyun oyida Germaniyaning "Werder" jamoasiga o‘tdi va asosiy jamoaning doimiy aʼzosiga aylandi. 2013-yil sentyabrida Arnautović Angliyaning “Stok Siti” klubiga o‘tdi va u yerda 145 o‘yinda 26 ta gol urdi. U 2017-yilning iyulida 20 million funt evaziga «West Ham Yunayted»ga o‘tgan va debyut mavsumidayoq «Yilning bolg‘achisi» sovrinini qo‘lga kiritgandi. U 2019-yil iyul oyida 22,4 million funt sterling evaziga “Shanxay SIPG”ga (hozirgi “Shanxay Port”) qo‘shilishdan oldin “West Ham” safida ikki mavsum davomida 65 o‘yinda 22 ta gol urdi. Arnautović 2021-yilning avgustida Italiyaning "Bolonya" klubiga o‘tish uchun Yevropaga qaytdi. 2008-yildan beri Avstriya terma jamoasi safida 100 dan ortiq o‘yin o‘tkazgan o‘yinchi Arnautović milliy terma jamoasiga 2016 va 2020-yillarda UEFA Yevropa chempionatiga chiqishga yordam berdi. U 2018-yilda Avstriyada yilning eng yaxshi futbolchisi deb topilgan. Arnautović - Avstriya terma jamoasi tarixidagi eng ko‘p o‘yin o‘tkazgan va eng ko‘p gol urgan ikkinchi futbolchi hisoblanadi.